Ιερά Μητρόπολις Ισπανίας και Πορτογαλίας

Η Ιερά Μητρόπολις Ισπανίας και Πορτογαλίας είναι μία από τις Μητροπόλεις των Επαρχιών του Θρόνου του Οικουμενικού Πατριαρχείου Κωνσταντινουπόλεως. Στην πνευματική και διοικητική του δικαιοδοσία περιλαμβάνεται η Ιβηρική Χερσόνησος, δηλαδή η Ισπανία, η Πορτογαλία, η Ανδόρρα, το Γιβραλτάρ, και οι Βαλεαρίδες Νήσοι, οι Κανάριες Νήσοι, οι Αζόρες και η Μαδέρα. Η Μητρόπολη ιδρύθηκε στις 20 Ιανουαρίου 2003 με απόφαση της Αγίας και Ιεράς Συνόδου του Οικουμενικού Πατριαρχείου Κωνσταντινουπόλεως από απόσπαση της Ιεράς Μητροπόλεως Γαλλίας και Εξαρχίας Ιβηρίας. Στην Ισπανία είναι αναγνωρισμένο, από το 2006, Νομικό Πρόσωπο από το Κράτος, με Διάταγμα του αρμόδιου Υπουργείου Δικαιοσύνης. Το 2013 αναγνωρίστηκε νομικά ως Θρησκευτικό Συλλογικό Πρόσωπο και στο Κράτος της Πορτογαλίας.

 Η αρχή Ελληνορθόδοξης παρουσίας στη Μαδρίτη βρίσκεται στα 1890-1895 όταν στους λίγους Έλληνες διπλωματικούς υπαλλήλους προστέθηκαν μερικές οικογένειες σφουγγαράδων από τα Δωδεκάνησα και γουναράδων από τη Δυτική Μακεδονία. Το 1949 ιδρύθηκε επίσημα η Ελληνορθόδοξη Κοινότητα της Μαδρίτης και διορίστηκε ο πρώτος μόνιμος ιερέας. Εξαρχής η Ελληνορθόδοξη Ενορία και Κοινότητα του Αγίου Ανδρέα είχε χαρακτήρα δίγλωσσο, δηλαδή ένωνε τους λίγους Έλληνες και Σλάβους κατοίκους της Ιβηρικής πρωτεύουσας και αυτή η πρώτη ενορία χρησιμοποιούσε ως ευκτήριο οίκο ένα διαμέρισμα στο κέντρο της Μαδρίτης. Η ενορία αυτή αναγνωρίστηκε από το Υπουργείο Εξωτερικών το 1949, και το 1968 από το Υπουργείο Δικαιοσύνης (Γενική Διεύθυνση Θρησκευτικών Υποθέσεων), ενώ το 1991 μετετράπη σε «Ελληνική Ορθόδοξη Εκκλησία της Ισπανίας». Με την επωνυμία αυτή και κάτω από τη νομική φιλοξενία της Προτεσταντικής Ομοσπονδίας της Ισπανίας, εντάσσεται στη Συμφωνία - Convenio που έγινε μεταξύ του Ισπανικού κράτους και της Προτεσταντικής Ομοσπονδίας της Ισπανίας, το οποίο επεκυρώθη την 10η Νοεμβρίου 1992 από τη Βουλή. Σημαντικός σταθμός στην ιστορία της Ελληνορθόδοξης Ενορίας της Μαδρίτης ήταν το γεγονός της απόκτησης οικοπέδου το 1970, εντός του οποίου μέσα σε τρία χρόνια κατασκευάστηκε Ναός, Ιερατική Κατοικία και Ενοριακοί χώροι, με τα εγκαίνια να γίνονται στα τέλη του 1973 από τον τότε Μητροπολίτη Γαλλίας και Έξαρχο πάσης Ιβηρίας Μελέτιο. Εκκλησιαστικά η Ισπανία και η Πορτογαλία μέχρι το 1963 υπάγονταν στην Αρχιεπισκοπή Θυατείρων και Μεγάλης Βρετανίας, ενώ μέχρι τον Ιανουάριο του 2003 στη Μητρόπολη Γαλλίας και Εξαρχία Ιβηρικής. αγίες Ξανθίππη και Πολυξένη αγία Ευλαλία της Βαρκελώνης άγιος Βικέντιος της Βαλένθιας άγιος Πασιανός επίσκοπος Βαρκελώνης άγιος Βραούλιος της Θαραγκόζης άγιος επίσκοπος Ὃσιος της Κορδούης άγιος Ισίδωρος της Σεβίλλης άγιος Λέανδρος της Σεβίλλης Η Ιερά Μητρόπολις Ισπανίας και Πορτογαλίας διαθέτει 40 περίπου ενορίες και ενοριακούς πυρήνες, και 30 ιερείς. Διαιρείται διοικητικά σε τέσσερις Αρχιερατικές Περιφέρειες. Συγκεκριμένα: Κεντρικής και Βόρειας Ισπανία και ΓιβραλτάρΈδρα Μαδρίτη. Περιλαμβάνει τις Περιφέρειες: Κοινότητα της Μαδρίτης, Καστίλλη-Λα Μάντσα, Εστρεμαδούρα, Καστίλλη και Λεόν, Λα Ριόχα, Ναβάρρα, Χώρα των Βάσκων, Κανταβρία, Αστούριες, Γιβραλτάρ. Ανατολικής Ισπανίας και ΑνδόρραςΈδρα Βαρκελώνη. Περιλαμβάνει τις Περιφέρειες: Καταλονία, Αραγωνία, Βαλενθιανική Κοινότητα, Βαλεαρίδες Νήσοι, Ανδόρρα. Νοτίου ΙσπανίαςΈδρα Μάλαγα. Περιλαμβάνει τις Περιφέρειες: Ανδαλουσία, Περιοχή της Μούρθια, Θέουτα, Μελίγια. Κανάριων ΝήσωνΈδρα Λάς Πάλμας Ντέ Γκράν Κανάρια. Περιλαμβάνει την Περιφέρεια των Καναρίων Νήσων. Πορτογαλίας και ΓαλικίαςΈδρα Πόρτο. Περιλαμβάνει την Πορτογαλία και τις Αζόρες Νήσους και τη Μαδέρα και την Περιφέρεια της Γαλικίας.